b"\n_START_ARTICLE_\nDist\xc3\xb2cia\n_START_PARAGRAPH_\nLa dist\xc3\xb2cia \xc3\xa9s un part anormal o dif\xc3\xadcil. La causa de la dist\xc3\xb2cia pot \xc3\xa9sser materna (per anormalitat pelviana), fetal (per excessiva grand\xc3\xa0ria del cap o per la presentaci\xc3\xb3 anormal del fetus) o placent\xc3\xa0ria (si la dificultat est\xc3\xa0 en el cord\xc3\xb3 umbilical o la placenta)._NEWLINE_Un part normal o part eut\xc3\xb2cic \xc3\xa9s aquell que acaba en l'expulsi\xc3\xb3 espont\xc3\xa0nia del fetus sa i de la resta de material (placenta, bossa amni\xc3\xb2tica, etc.) per la vagina de la seva mare, sense que es presentin alteracions en com evoluciona. En un part normal la posici\xc3\xb3 m\xc3\xa9s freq\xc3\xbcent en la que surt el nen \xc3\xa9s amb el cap oposat a la pelvis pel lloc on el di\xc3\xa0metre del cap \xc3\xa9s menor; aquesta posici\xc3\xb3 es diu presentaci\xc3\xb3 de v\xc3\xa8rtex o presentaci\xc3\xb3 cef\xc3\xa0lica flectida i es considera la m\xc3\xa9s segura. Alguns autors consideren part normal nom\xc3\xa9s aquell en presentaci\xc3\xb3 de v\xc3\xa8rtex i el diferencien dels que ocorren en les altres posicions o presentacions, que anomenen llavors part espontani. Si al part cal fer alguna maniobra o intervenci\xc3\xb3 quir\xc3\xbargica (\xc3\xbas de f\xc3\xb2rceps, episiotomia, ces\xc3\xa0ria, etc.) llavors ja no es tracta d'un part normal ni espontani sin\xc3\xb3 d'una dist\xc3\xb2cia."